Diari Oficial de la Generalitat Valenciana


Sumari del DOGV 5078, del 25-08-2005 (2005/9624)

Informació pública del programa d'actuació integrada, pla parcial (inclòs estudi paisatgístic), document d'homologació, estudi d'impacte ambiental, projecte d'urbanització i escriptura de constitució i estatut de l'Agrupació d'Interés Urbanístic Unitat d'Execució Sector Quint II, relatiu al sector delimitat entre l'accés nord, el carrer de l'Hospital i els termes de València i Quart de Poblet.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9624


Organisme emissor
:   Ajuntament de Mislata

Tipus de document
:   Anunci

Informació pública del programa d'actuació integrada, pla parcial (inclòs estudi paisatgístic), document d'homologació, estudi d'impacte ambiental, projecte d'urbanització i escriptura de constitució i estatut de l'Agrupació d'Interés Urbanístic Unitat d'Execució Sector Quint II, relatiu al sector delimitat entre l'accés nord, el carrer de l'Hospital i els termes de València i Quart de Poblet. [2005/F9624]
  
L'Alcaldia-Presidència, en el dia de hui ha adoptat la resolució següent:
  
A la vista de l'informe emés pel cap del Servici d'Urbanisme en relació amb l'exposició pública del programa d'actuació integrada Quint II (DOGV núm. 5.048, de 13 de juliol de 2005), amb suspensió de l'acte d'obertura de pliques previst per al dia 12 d'agost de 2005, amb devolució als proponents d'aquelles que s'hagueren presentat, i advertida la manca d'exposició de part dels documents presentats, resol:
  
1. Sotmetre, novament, a informació pública el programa d'actuació integrada, pla parcial (inclòs estudi paisatgístic), document d'homologació, estudi d'impacte ambiental, projecte d'urbanització i escriptura de constitució i estatut de l'Agrupació d'Interés Urbanístic Unitat d'Execució Sector Quint II, relatiu al sector delimitat entre l'accés nord, el carrer de l'Hospital i els termes de València i Quart de Poblet.
  
2. El pla parcial i document d'homologació es tramitarà de conformitat amb el que s'establix en els articles 52 i 54 simultàniament amb el programa d'actuació integrada, per la qual cosa en la seua elaboració i tramitació s'aplicaran les prescripcions dels apartats següents, excepte en l'aprovació, que se subjectarà a les determinacions de l'article 54 de la Llei Reguladora de l'Activitat Urbanística.
  
3. El programa d'actuació integrada proposat per l'agrupació d'interés urbanístic s'ha sol·licitat sota el règim d'adjudicació preferent, de conformitat amb el que s'establix en l'article 50 de la Llei Reguladora de l'Activitat Urbanística.
  
4. Els interessats, durant el termini de 20 dies, a comptar des de la publicació de l'últim edicte, podran formular al·legacions i alternatives tècniques de programa.
  
No obstant, si durant els 10 primers dies qualsevol interessat es comprometera a formular una alternativa tècnica substancialment distinta, i constituïra un depòsit en metàl·lic o aval que s'establisca, s'obrirà, des d'aquell mateix moment, un termini de 10 dies perquè presente l'alternativa tècnica proposada; en este últim cas, el termini inicial de 20 dies es prorrogarà per 20 dies addicionals.
  
5. Els interessats tindran cinc dies, a comptar des del venciment del termini anterior (l'ordinari o el prorrogat), per a presentar, en plica tancada, les proposicions juridicoeconòmiques que consideren convenients amb la documentació establida en els apartats C) i D) de l'article 32 de la Llei Reguladora de l'Activitat Urbanística.
  
6. L'acte d'obertura de pliques es farà el següent dia hàbil a la conclusió del termini per a presentar-les (els dissabtes, només a este efecte, es consideren inhàbils). Durant els 10 dies següents a l'obertura de pliques, totes les actuacions estaran a la vista per a consultes i al·legacions, abans de l'aprovació del programa i l'adjudicació de la seua execució pel Ple de l'ajuntament.
  
7. La pròrroga d'exposició al públic només s'anunciarà al tauler d'anuncis de l'ajuntament. El Ple podrà, raonadament, rebutjar totes les iniciatives, aprovar el programa i adjudicar la seua execució o optar per la gestió directa.
  
8. La present resolució, que adoptarà la forma d'edicte, es publicarà en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Abans de la publicació de l'edicte, es remetrà avís del seu contingut al domicili fiscal dels que consten en el Cadastre com a titulars de drets afectats.
  
9. L'aprovació i adjudicació del programa d'actuació integrada quedarà condicionada a l'aprovació definitiva del pla parcial i homologació, així com la declaració d'impacte ambiental, de conformitat amb el que s'establix en l'article 54 de la Llei Reguladora de l'Activitat Urbanística, i la Instrucció de Planejament 1/1996.
  
Atés que no s'ha pogut practicar la notificació de la present resolució es procedix a la notificació de conformitat amb l'article 59.5 de la Llei de Règim Jurídic de les Administracions Públiques i del Procediment Administratiu Comú, als interessats següents:
  
Carmen Andrés Antequera
  
Ramón Baquena Ferrer
  
Celestino Ibáñez Novella
  
María Luisa Illuesca Merelo
  
Amparo García Vicente
  
Desamparados Lluna Esteve
  
Dolores Mercader y Valier
  
Consuelo Planells Ferrer
  
Isabel Puig Monzó
  
Josefa Royo Zambrandero
  
Carmen Rufes López
  
Ricardo Sánchez Antón
  
Luis Zarzo Monrós